«**Լանգլուայի կամուրջն Առլում»** (անգլ.՝ Langlois Bridge at Arles), Վինսենթ վան Գոգի վրձնած չորս յուղաներկ, մեկ ջրաներկ կտավների ու չորս ուրվանկարների թեմա։ Աշխատանքներն ստեղծվել են 1888 թվականին, երբ նկարիչը գտնվել է հարավային Ֆրանսիայի Առլ քաղաքում։

Վան Գոգի վրա ազդեցություն է գործել ճապոնական փայտափորագրությունը, որի արդյունքում նա պարզեցրել է գույները՝ ներդաշնակ ու միասնական պատկեր ստեղծելու համար։ Կապույտի ու դեղինի նման հակադիր գույներ օգտագործելով՝ նկարիչն իր ստեղծագործություններին աշխուժություն է հաղորդել։ Նկարել է ներկերը հաստ շերտերով օգտագործելով՝ գույնի օգտագործմամբ լույսի արտացոլումը պատկերելու համար։ Ջրանցքի վրա կառուցված բացվող կամուրջը Վան Գոգին հիշեցրել է իր հայրենի Նիդերլանդները։ Նա խնդրել է իր եղբորը՝ Թեոյին, նկարներից մեկը շրջանակել և ուղարկել նիդեռլանդցի արվեստի դիլերներից մեկին։ Վերակառուցված Լանգլուայի կամուրջն այժմ կրում է *Pont Van-Gogh* անունը։

Նախապատմություն
---------------

### Առլ

Վան Գոգը 35 տարեկան էր, երբ ստեղծել է Լանգլուա կամրջի նկարներն ու էսքիզները։ Առլ քաղաքում բնակվելիս նա հասել է իր կարիերայի գագաթնակետին ու ստեղծել իր լավագույն աշխատանքները՝ «Արևածաղիկներ», «Ցորենի դաշտեր», ֆերմերային տնտեսություններ ու Առլի, Նիմի և Ավինյոնի ժողովրդին պատկերող նկարներ։ Դա Վան Գոգի համար բեղմնավոր ժամանակահատված էր․ 15 ամսից պակաս ժամանակահատվածում նա ստեղծել է մոտավորապես 100 էսքիզ, ավելի քան 200 կտավ ու գրել ավելի քան 200 նամակ։

Ջրանցքները, բացովի կամուրջները, հողմաղացները և ծղոտածածկ խրճիթները նկարչին հիշեցրել են Նիդեռլանդներում իր կյանքի մասին․ Առլը նրան տվել է իր փնտրած սփոփանքն ու պայծառ արևը և պայմաններ՝ ավելի վառ գույներով, ինտենսիվ գունային հակադրություններով ու բազմազան վրձնահարվածներով նկարելու։ Նա նաև հետ է գնացել դեպի Նիդեռլանդներում իր ստացած նկարչական կրթության արմատները և ուրվանկարներ արել եղեգնյա գրիչով։

### Լանգլուա կամուրջ

Բնօրինակ բացվող կամուրջը 1902 թվականին։ 1930 թվականին այն փոխարինվել է երկաթբետոնե կամրջով։ Վան Գոգի ժամանակներում իր պահակի անունով կոչվել է *Pont de Langlois*, «Լանգլուայի կամուրջ»։ Կամուրջը տեղափոխվել ու վերանվանվել է *Pont Van-Gogh*
Լանգլուա կամուրջը Առլից դեպի Պոր դը Բուկ ջրանցք անցնելու միջոցներից մեկն է։ Այն կառուցվել է 19-րդ դարի առաջին կեսին դեպի Միջերկրական ծով դուրս եկող ջրանցքների ցանցն ընդլայնելու նպատակով։ Կառուցվել են նաև ամբարտակներ ու կամուրջներ ջրային տրանսպորտը կարգավորելու համար։ Առլի մոտ գտնվող առաջին կամուրջը պաշտոնապես կոչվել է «Պոնտ դե Ռեգինել», բայց ավելի շատ հայտնի է եղել իր պահակի անունով՝ «Լանգլուայի կամուրջ»։ 1930 թվականին սկզբնական բացվող կամուրջը փոխարինվել է երկաթբետոնե կառույցով, որը 1944 թվականին պայթեցրել են նահանջող գերմանացիները․ նրանք ոչնչացրել են մյուս բոլոր կամուրջները բացի Ֆոս սյուր Մերից։ Այս կամուրջն ապամոնտաժվել է 1959 թվականին, սակայն հետագայում վերակառուցվել իր սկզբնական վայրից մի քանի կմ հեռավորության վրա։

Թեոյին գրած նամակներից մեկում Վան Գոգը նշել էր, որ սկսել է Լանգլուա կամրջի մոտ լվացք անող կանանց նկարել 1888 թվականի մարտի կեսին և որ կամրջի մեկ այլ նկարի վրա աշխատել է ապրիլի 2-ին։ Սա կամրջի նկարների մի քանի տարբերակներից առաջինն էր։

### Հեռանկարային շրջանակ

Առլում Վան Գոգը կրկին սկսել է օգտագործել գրաֆիկական հեռանկարի շրջանակը, որը նա ստեղծել էր Հաագայում։ Հնարքն օգտագործվել է բացօթյա տեսարանների համար, որտեղ ավելի մոտ գտնվող առարկաների համամասնությունը համեմատվել է ավելի հեռվում գտնվողների համամասնության հետ։ Կամրջի նկարների մի մասն արվել է այս շրջանակի օգնությամբ․ այն «խորացրել է բացվող կամրջի՝ որպես մեխանիզմի ուսումնասիրությունը»։

### Ճապոնական ազդեցություն

Հիրոշիգե, վան Գոգ
Լանգլուայի կամուրջը Վան Գոգին հիշեցրել է Ուտագավա Հիրոշիգեի «Հանկարծակի անձրև Մեծ կամրջի վրա» կտավը։ Ոգեշնչվելով ճապոնական արվեստով՝ նա ձգտել է ճապոնական արվեստի գործերի տեխնիկան ինտեգրել իր սեփականի մեջ։ Էմիլ Բեռնարին գրած նամակում նա նշել է, որ «եթե ճապոնացիները չեն կարողանում առաջընթաց գրանցել իրենց երկրում, ապա չպետք է կասկածել, որ նրանց արվեստը շարունակվում է Ֆրանսիայում»։ Ճապոնական գեղագիտությամբ առաջնորդվելով՝ կամրջի նկարներն արտացոլում են գույնի պարզեցված օգտագործում՝ ներդաշնակ ու միասնական պատկեր ստեղծելու նպատակով։ Ուրվագծերն օգտագործվել են շարժում արտահայտելու համար։ Օգտագործվել են ավելի քիչ գունային երանգներ, նախընտրությունը տրվել է բազմակի նուրբ գունային տատանումներին, գույներն ընտրվել են աշխուժություն ստեղծելու նպատակով։ Այս մոտեցումներն ավելի հզոր ազդեցություն են ստեղծել և պատկերել գյուղական կենսակերպի պարզ ու պարզունակ որակը։

Նմանատիպ կառուցվածքով երեք կտավ
-------------------------------

«Լանգլուայի կամուրջը լվացք անող կանանցով» կտավը Վան Գոգի ամենախորհրդանշական և ամենասիրված նկարներից մեկն է, որը համարվում է Առլի ժամանակաշրջանի նրա առաջին գլուխգործոցը։ Պատկերված են առօրյա գործողություններ․ մի փոքրիկ դեղին սայլ անցնում է կամրջի վրայով, իսկ խալաթներով ու բազմագույն գլխարկներով մի խումբ կանայք ափին լվացք են անում։ Վան Գոգն այս ստեղծագործության մեջ հմտորեն օգտագործել է գունաբանության իր գիտելիքները և «համաժամանակյա հակադրությունների օրենքը»։ Խոտը պատկերված է կարմրանարնջագույնի ու կանաչի հերթագայող վրձնահարվածներով։ Դեղինի ու կապույտի լրացուցիչ երանգներ են օգտագործվել կամուրջը, երկինքն ու գետը պատկերելիս․ դա ուժեղացրել է յուրաքանչյուր գույնի ազդեցությունը և ստեղծել «աշխույժ և բազմագույնորեն միավորված ամբողջություն»։

Ջրաներկով պատկերված «Լանգլուայի կամուրջն Առլում» կտավում Վան Գոգը կարողացել է ստեղծել կամրջի ճշգրիտ մանրամասները, ինչպիսիք են՝ երկաթյա հենարանները, նեցուկները և շղթայական ճախարակները։ 

* «Լանգլուայի կամուրջը լվացք անող կանանցով», 1888 թվական, Կյոլլեր-Մյուլլերի թանգարան, Նիդերլանդներ (F397)«Լանգլուայի կամուրջը լվացք անող կանանցով», 1888 թվական, Կյոլլեր-Մյուլլերի թանգարան, Նիդերլանդներ (F397)
* «Լանգլուայի կամուրջն Առլում», 1888, մասնավոր հավաքածու (F571)«Լանգլուայի կամուրջն Առլում», 1888, մասնավոր հավաքածու (F571)
* «Լանգլուայի կամուրջն Առլում», ջրաներկ, 1888, մասնավոր հավաքածու (F1480)«Լանգլուայի կամուրջն Առլում», ջրաներկ, 1888, մասնավոր հավաքածու (F1480)

Երկու այլ կտավներ
-----------------

* «Լանգլուայի կամուրջն Առլում» և ջրանցքի մոտի ճանապարհը, 1888, Վան Գոգի թանգարան, Ամստերդամ (F400)«Լանգլուայի կամուրջն Առլում» և ջրանցքի մոտի ճանապարհը, 1888, Վան Գոգի թանգարան, Ամստերդամ (F400)

Ուրվանկարներ
------------

Առլ ժամանելուց անմիջապես հետո Վան Գոգը եղբորը խնդրել է իրեն ուղարկել Արման Կասանի «Նկարչության այբուբենի ուղեցույց» գրքի օրինակներից մեկը։ Նրա խնդրանքը պայմանավորված էր հիմնարար գծագրության պրակտիկային վերադառնալու հետաքրքրվածությամբ, ինչպիսին է գրաֆիկական հեռանկարը, որը նա օգտագործել է Լանգլուայի կամուրջը պատկերելիս։ 1888 թվականի մարտով թվագրված ու իր ընկերոջը՝ Էմիլ Բեռնարին ուղղված մի նամակում վան Գոգը պատկերել է կամրջի էսքիզը (JH 1370 ներքևում)։ Նա նաև խոսել է այն մասին, թե ինչպես քաղաքը՝ Առլը, «հսկայական դեղին արևի ֆոնին արտացոլում բացովի կամրջի տարօրինակ ուրվագիծը»։

* «Լանգլուայի կամուրջն Առլի մոտ» (ուրվանկար Էմիլ Բեռնարին ուղղված նամակից), մարտ 1888, Մորգանի գրադարան և թանգարան, Նյու Յորք (JH 1370)«Լանգլուայի կամուրջն Առլի մոտ» (ուրվանկար Էմիլ Բեռնարին ուղղված նամակից), մարտ 1888, Մորգանի գրադարան և թանգարան, Նյու Յորք (JH 1370)
* «Բացովի կամուրջ հովանոցով տիկնոջով», գրիչ և թանաք, 23.5 × 31 սմ, 1888, Լոս Անջելես շրջանի արվեստի թանգարան (F1471)«Բացովի կամուրջ հովանոցով տիկնոջով», գրիչ և թանաք, 23.5 × 31 սմ, 1888, Լոս Անջելես շրջանի արվեստի թանգարան (F1471)
* «Լանգլուա կամուրջ», Առլ, գրիչ և թանաք, 35.5 × 47 սմ, մայիս 1888, Շտուտգարտի պետական պատկերասրահ (F1470)«Լանգլուա կամուրջ», Առլ, գրիչ և թանաք, 35.5 × 47 սմ, մայիս 1888, Շտուտգարտի պետական պատկերասրահ (F1470)
* «Առլի բացովի կամուրջը», նկարչական ածուխ, 1888, Ռոդ Այլենդի դիզայնի դպրոցի թանգարան, Փրովիդենս (F1416)«Առլի բացովի կամուրջը», նկարչական ածուխ, 1888, Ռոդ Այլենդի դիզայնի դպրոցի թանգարան, Փրովիդենս (F1416)

Մշակութային այլ դրսևորումներ
----------------------------

Վան Գոգի այս կտավին անդրադարձել է Արթուր Կլարկն իր «2001 թվականի տիեզերական ոդիսականը» վեպում, որտեղ Դեյվիդ Բոումենը Ստարգեյթով ճանապարհորդելուց հետո այն նկատում է (Էնդրյու Ուայեթի «Քրիստինայի աշխարհը» նկարի հետ) «մի հին, անանուն հյուրանոցի համարի» հյուրասենյակ ուսումնասիրելիս․ կտավի մասին համանուն ֆիլմում չի նշվում։

Արգենտինացի երաժիշտ Լուիս Ալբերտո Սպինետան կտավը հիշատակել է իր ամենահայտնի՝ «Cantata de puentes amarillos» երգում։ Նա Թեոյին ուղղված Վինսենթի նամակների մասին իմացել է Անտոնեն Արտոյի «Վան Գոգ․ մարդն ինքնասպանություն է գործել» էսսեից։ Երգն ընդգրկվել է արգենտինյան ռոքի պատմության մեջ ամենամեծ ալբոմը համարվող 1973 թվականին լույս տեսած «Արտո» ալբոմում։

Կտավը ներակայցված է եղել նաև «*The Amazing Race*» հեռուստախաղի 30-րդ եթերաշրջանում։

Ծանոթագրություններ
------------------

1. ↑  Morton, 177-178.
2. ↑  Arfin, 37.
3. ↑  Shoham, 142.
4. ↑  "Effects of the Sun in Provence" (PDF). *National Gallery of Art Picturing France (1830-1900)*. Washington, D.C.: National Gallery of Art: 131 (12 of pdf). Արխիվացված է the original (PDF) 2011 թ․ մայիսի 12-ին. Retrieved 2011 թ․ ապրիլի 28.
5. ↑  Silverman, 60—61.
6. ↑  Silverman, 69.
7. ↑  Silverman, 59.
8. 1 2  "The Langlois Bridge". *Permanent Collection*. Van Gogh Museum. 2005–2011. Արխիվացված է the original 2012 թ․ հունվարի 27-ին. Retrieved 2011 թ․ ապրիլի 28' See 'Ropes' and 'Something Funny' sections of the page for more information. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ postscript (link)
9. ↑  Rimeur, L (December 1981 – March 1982). "Note sur le canal d'Arles à Bouc" (PDF). *Bulletin des Amis du Vieil Arles* (in ֆրանսերեն). pp. 43–44. Արխիվացված է the original (PDF) 2011 թ․ սեպտեմբերի 29-ին. Retrieved 2011 թ․ մայիսի 14.
10. ↑  "Canal d'Arles à Bouc". *Projet Babel* (in ֆրանսերեն). Retrieved 2011 թ․ մայիսի 14.
11. 1 2  Harrison, R, ed. (2011). "Letter from Vincent van Gogh to Theo van Gogh, Arles, c. 14 March 1888". *Van Gogh Letters*. WebExhibits. Retrieved 2011 թ․ ապրիլի 28.
12. 1 2  Harrison, R, ed. (2011). "Vincent van Gogh. Letter to Theo van Gogh. Written c. 2 April 1888 in Arles". *Van Gogh Letters*. WebExhibits. Retrieved 2011 թ․ ապրիլի 28.
13. ↑  Silverman, 62, 63, 74, 75
14. 1 2  Mancoff, 61.
15. ↑  Maurer, 63.
16. ↑  Hulsker (1986), 308
17. ↑  Fell, 64.
18. ↑  Maurer, 64.
19. ↑  Silverman, 74.
20. ↑  Silverman, 61-64.
21. ↑  "Langlos Bridge, Letters of Note". Արխիվացված է the original 2011 թ․ հուլիսի 22-ին. Retrieved 2011 թ․ մայիսի 13. `{{cite web}}`: Unknown parameter `|dead-url=` ignored (`|url-status=` suggested) (help)
22. ↑  Gazzo, Walter (2013 թ․ օգոստոսի 17). "Artaud, Spinetta y 40 años de belleza" (in Spanish). MDZ Online. Արխիվացված է the original 2016 թ․ մարտի 4-ին. Retrieved 2018 թ․ հունվարի 6.`{{cite web}}`: CS1 սպաս․ չճանաչված լեզու (link)

Գրականության ցանկ
-----------------

* Arfin, F (2005). *Adventure Guide to Provence & the Cote D'azur*. Edison, NJ: Hunter Publishing. 1-58843-505-9.
* Fell, D (2005) [2004]. *Van Gogh's Women: Vincent's Love Affairs and Journey Into Madness*. New York: Carroll & Graf Publishers. 0-7867-1655-X.
* Hulsker, Jan (1986), *The complete Van Gogh*, Outlet, p. 308, 0-8109-1701-7.
* Mancoff, D (2008). *Van Gogh's Flowers*. London: Frances Lincoln Limited. 978-0-7112-2908-2.
* Maurer, N (1999) [1998]. *The Pursuit of Spiritual Wisdom: The Thought and Art of Vincent van Gogh and Paul Gauguin*. Cranbury: Associated University Presses. 0-8386-3749-3.
* Morton, M; Schmunk, P (2000). *The Arts Entwined: Music and Painting in the Nineteenth Century*. New York: Garland Publishing. 0-8153-3156-8.
* Naifeh, Steven; Smith, Gregory White (2011). *Van Gogh: The Life*. Profile Books: 978-1-84668-010-6
* Perkowitz, S (1996). *Empire of Light: A History of Discovery in Science and Art*. Washington, D.C.: Joseph Henry Press. 0-309-06556-9.
* Shoham, S (2002). *Art, crime, and madness: Gesualdo, Caravaggio, Genet, Van Gogh, Artaud*. Brighton, England: Sussex Academic Press. 1-903900-05-0.
* Silverman, D (2000). *Van Gogh and Gauguin: The Search for Sacred Art*. New York: Farrar, Straus and Giroux. 0-374-28243-9.

Արտաքին հղումներ
----------------

* *The Langlois Bridge* on Google Art Project
* Pont Van Gogh, Arles Office de Tourisme (English)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լանգլուայի կամուրջն Առլում** կատեգորիայում։ |